wickkiey/tamil-wikipedia-chunked huggingface dataset:
# போசு வினை

**போசு வினை** (*Bosch reaction*) என்பது கார்பன் டை ஆக்சைடும் (CO<sub>2</sub>) ஐதரசனும் (H<sub>2</sub>) வினைபுரியும் ஒரு வினையூக்க வேதியியல் வினையாகும். இவ்வினையில் தனிம கார்பன் (கிராபைட்டு), நீர் மற்றும் முதலீடு செய்யப்பட்ட வெப்பம் (10%) ஆகியவை உருவாகின்றன. CO<sub>2</sub> பொதுவாக ஒரு வினையூக்கியின் (எ.கா. இரும்பு (Fe)) முன்னிலையில் ஐதரசனால் கார்பனாகக் குறைக்கப்படுகிறது. மேலும் இதற்கு 530–730 °செல்சியசு வெப்பநிலை (986–1,346 °பாரங்கீட்டு) நிலை தேவைப்படுகிறது.  
இவ்வினையின் ஒட்டுமொத்த வினை வருமாறு:
:CO<sub>2</sub>(வாயு) + 2 H<sub>2</sub>(வாயு) → C(திண்மம்) + 2 H<sub>2</sub>O(நீர்மம்)  
மேலே உள்ள வினை உண்மையில் இரண்டு வினைகளின் விளைவாகும். முதல் வினை, தலைகீழ் நீர் வாயு மாற்ற வினை. இவ்வினை வேகமான ஒன்றாகும்:  
:CO<sub>2</sub> + H<sub>2</sub> → CO + H<sub>2</sub>O  
இரண்டாவது வினை வீதத்தை நிர்ணயிக்கும் படியாகும்:  
:CO + H<sub>2</sub> → C + H<sub>2</sub>O  
650 °செல்சியசு வெப்பநிலையில் வினைபுரியும் ஒவ்வொரு கிராம் கார்பன் டை ஆக்சைடுக்கும் ஒட்டுமொத்த வினை 2.3×103 யூல்களை உருவாக்குகிறது. வினை வெப்பநிலை 450 முதல் 600 °செல்சியசு வெப்பநிலை வரை இருக்கும்.  
இரும்பு, கோபால்ட்டு அல்லது நிக்கல் வினையூக்கியின் முன்னிலையில் இந்த வினையை துரிதப்படுத்தலாம். உருத்தேனியமும் வினையை விரைவுபடுத்த உதவுகிறது.
# போசு வினை

## பயன்பாடுகள்

சபாட்டியர் வினையுடன் சேர்ந்து, போசு வினை கார்பன் டை ஆக்சைடை அகற்றுவதற்கும் ஒரு விண்வெளி நிலையத்தில் சுத்தமான நீரை உருவாக்குவதற்கும் பயன்படும் ஒரு வழியாக ஆய்வு செய்யப்படுகிறது.  
முடுக்கி நிறை நிறமாலை அளவியல் மூலம் ரேடியோகார்பன் காலக்கணிப்புக்கான கிராபைட்டை உற்பத்தி செய்வதற்கும் போசு வினை பயன்படுத்தப்படுகிறது.  
விண்வெளி நிலையத்தில் உயிர் வாழ்வைப் பராமரிப்பதில் போசு வினையைப் பயன்படுத்துவதற்கான ஆய்வு நடைபெற்று வருகிறது. போசு வினையானது முற்றிலும் மூடிய ஐதரசன் மற்றும் ஆக்சிசன் சுழற்சியை முன்வைக்கும். அணு கார்பனை மட்டுமே கழிவாகவும் இது உருவாக்குகிறது. ஆனால் இம்முறையின் அதிக தேவையான வெப்பநிலையை பராமரிப்பதிலும் கார்பன் படிவுகளை முறையாக கையாள்வதிலும் உள்ள சிரமங்கள், ஒரு போசு உலை யதார்த்தமாக மாறுவதற்கு முன்பு கணிசமாக அதிக ஆராய்ச்சி தேவைப்படும் என்பதைக் குறிக்கிறது. ஒரு சிக்கல் என்னவென்றால், தனிம கார்பனின் உற்பத்தி வினையூக்கியின் மேற்பரப்பை மாசுபடுத்துகிறது, இது வினையின் செயல்திறனுக்கு தீங்கு விளைவிக்கும்.  
எழுத்தாளர் பால் பிர்ச்சின் கூற்றுப்படி, போசு வினையானது வெள்ளி கிரகத்தின் வளிமண்டலத்தில் உள்ள கார்பன் டை ஆக்சைடின் அளவைக் குறைப்பதன் மூலம் அதன் நிலப்பரப்பை உருவாக்கப் பயன்படுத்தப்படலாம்.
# கவுண்டர்பாளையம்

**கவுண்டர்பாளையம்** (*Gounderpalayam *) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். திருவள்ளுர் மாவட்டத்தில் இப்பகுதி அமைந்துள்ளது. சேலம் மாவட்டத்தில் இதே பெயரில் ஒரு பகுதி உள்ளது. அதன் அஞ்சல் குறியீட்டு எண் 636113 ஆகும்.  
மீஞ்சூர் அருகே கொண்டகரை ஊராட்சியில் அடங்கியது கவுண்டர்பாளையம் கிராமம். இங்கு அருஞ்சுனை காத்த அய்யனார் கோவில், ஊராட்சி ஒன்றிய தொடக்கப்பள்ளி, பொதுவினியோக அலுவலகம் ஆகியவை உள்ளன.
# கவுண்டர்பாளையம்

## அமைவிடம்

சென்னையின் வடபகுதியில் மணலி நியூ டவுன் மற்றும் மிஞ்சூர் இடையே கவுண்டர்பாளையம் அமைந்துள்ளது. 2016 ஆம் ஆண்டில், திருவொற்றியூர் பொன்னேரி பஞ்செட்டி நெடுஞ்சாலையில் உள்ள கவுண்டர்பாளையத்தில் உள்ள முக்கிய சாலை, மழைக்காலங்களில் சேதமடைந்து, மோசமான போக்குவரத்து நெரிசலை ஏற்படுத்தியது.
# கண்டிகுண்ட வெங்கட பிரசாத்

**கண்டிகுண்ட வெங்கட பிரசாத்** (*Kandikunta Venkata Prasad*) (பிறப்பு 1971)இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதி ஆவார். இவர் சிறீ சத்ய சாய் மாவட்டத்தில் உள்ள கதிரி சட்டமன்றத் தொகுதியின் சட்டமன்ற உறுப்பினராக உள்ளார். தெலுங்கு தேசம் கட்சியை வெங்கட பிரசாத் பிரதிநிதித்துவப்படுத்துகிறார். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியானது பாரதிய சனதா கட்சி, சன சேனா கட்சியுடன் கூட்டணி வைத்து போட்டியிட்டபோது வெற்றி பெற்றார்.
# கண்டிகுண்ட வெங்கட பிரசாத்

## இளமையும் கல்வியும்

பிரசாத் கதிரியின் ராயச்சோடி சாலையைச் சேர்ந்தவர். இவரது தந்தை கண்டிகுண்ட இரகுராமப்பா. இவர் கண்டிகுண்ட யசோதா தேவியை மணந்தார். 1980ஆம் ஆண்டு கர்னூல் மாவட்டம் நந்திகோட்கூரில் உள்ள அரசு ஆண்கள் உயர்நிலைப் பள்ளியில் பள்ளிப் படிப்பை முடித்தார். 1982ஆம் ஆண்டு அனந்தபூர் மாவட்டத்தில் உள்ள கதிரியில் உள்ள அரசு இளையோர் கல்லூரியில் இடைநிலைக் கல்வியினைப் பயின்றார். 1983 முதல் 1987 வரை கர்நாடகாவின் தாவனகேரில் உள்ள பாபுசி பொறியியல் தொழில்நுட்ப நிறுவனத்தில் இளநிலைத் தொழில்நுட்பக் கல்வியினைப் பயின்றார்.
# அபுதாபி பேரங்காடி

**அபுதாபி பேரங்காடி** (*Abu Dhabi Mall*) ஐக்கிய அரபு அமீரகத்தின் மத்திய அபுதாபியில் அமைந்துள்ள ஒரு பேரங்காடியாகும். இது மே 15, 2001 ஆம் ஆண்டு மே மாதம் 15 ஆம் தேதியன்று இந்த பேரங்காடி திறக்கப்பட்டது. 200 எண்ணிக்கைக்கும் மேற்பட்ட கடைகள், உணவு அரங்கம் மற்றும் திரையரங்கம் ஆகியவை அங்காடிக்குள் இடம்பெற்றுள்ளன. பீச் ரோட்டானா என்ற பழமையான உல்லாச விடுதிக்கு அடுத்ததாக அபுதாபி பேரங்காடி அமைந்துள்ளது. உணவு விடுதியிலிருந்து நேரடி உள் நுழைவாயில் பேரங்காடியுடன் இணைக்கப்பட்டுள்ளது. செல்வந்தர்கள், சக்திவாய்ந்த நிறுவனங்கள் மற்றும் பிரபலங்களை பட்டியலிடும் போர்ப்சு இதழ் 2017 ஆம் ஆண்டு சனவரி மாதத்தில் அபுதாபி பேரங்காடியை அபுதாபியின் இரண்டாவது சிறந்த பேரங்காடி என்று அங்கீகரித்தது.
# செரி டாமன்சாரா சென்ட்ரல் எம்ஆர்டி நிலையம்

**செரி டாமன்சாரா சென்ட்ரல் எம்ஆர்டி நிலையம்** (ஆங்கிலம்: *Sri Damansara Sentral MRT Station*; மலாய்: *Stesen MRT Sri Damansara Sentral*) என்பது மலேசியா, சிலாங்கூர், பெட்டாலிங் ஜெயா, பண்டார் செரி டாமன்சாரா நகர்ப்பகுதியில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.  
கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் முதலாம் கட்ட கட்டுமானத்தின் கீழ் இந்த நிலையம் 2022 சூன் 16 அன்று செயல்படத் தொடங்கியது. செரி டாமன்சாரா பாராட் எம்ஆர்டி நிலையத்திற்கும்; செரி டாமன்சாரா தீமோர் நிலையத்திற்கும் இடையில் இந்த நிலையம் அமைந்துள்ளது; மற்றும் இந்த நிலையத்தின் குறியீடு ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது.
# செரி டாமன்சாரா சென்ட்ரல் எம்ஆர்டி நிலையம்

## வரலாறு

இந்த நிலையம் கட்டப்படுவதற்கு முன்பு முன்மொழியப்பட்ட சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) செரி டாமன்சாரா சென்ட்ரல் எம்ஆர்டி நிலையம் ஒரு பகுதியாக இருக்கும் என 15 செப்டம்பர் 2016 அன்று எம்ஆர்டி நிறுவனம் அறிவித்தது. அந்த வகையில் செரி டாமன்சாரா சென்ட்ரல் எம்ஆர்டி நிலையம்; புத்ராஜெயா வழித்தடத்தின் வடக்குப் பகுதியில் ஓர் உயர்த்தப்பட்ட நிலையமாக அமைக்கப்பட்டது. இந்த நிலையக் கட்டமைப்பின் கட்டுமானத்திற்கான தொடக்கக்காலக் குறியீடு என அறிவிக்கப்பட்டது.  
செரி டாமன்சாரா சென்ட்ரல் எம்ஆர்டி நிலையம் *எம்ஆர்டி S201* ஒப்பந்தத்தின் (**Package S201**) கீழ் உள்ளது. இணைப்புவழி, நடைமேடை மற்றும் நிலையக் கதவுகள் உள்ளிட்டவை நிலையக் கட்டமைப்பின் கட்டுமானத்திலும் உள்ளன. 2017-ஆம் ஆண்டில் RM 213.3 மில்லியன் மதிப்பளவிலான நிலையக் கட்டுமானம்; சன்வே கட்டுமான நிறுவனத்திடம் *(Sunway Construction Sdn Bhd)* வழங்கப்பட்டது. செரி டாமன்சாரா சென்ட்ரல் எம்ஆர்டி நிலையத்தின் கட்டுமானப் பெயர் கிழக்கு செரி டாமன்சாரா *(Sri Damansara East)* ஆகும்.  
செரி டாமன்சாரா சென்ட்ரல் எம்ஆர்டி நிலையம் சூன் 16, 2022 அன்று பொதுமக்களுக்குத் திறக்கப்பட்டு, செயல்பாடுகளைத் தொடங்கியது. மேலும் அதே காலக்கட்டத்தில், குவாசா டாமன்சாரா எம்ஆர்டி நிலையம் தொடங்கி கம்போங் பத்து எம்ஆர்டி நிலையம் வரையிலான புத்ராஜெயா வழித்தடத்தின் பிற நிலையங்களும் செயல்படத் தொடங்கின.
# செரி டாமன்சாரா சென்ட்ரல் எம்ஆர்டி நிலையம்

## நிலைய அமைவு

இந்த நிலையம் சிலாங்கூர்-கூட்டரசு பிரதேச எல்லையில் பண்டார் மஞ்சலாரா மற்றும் தேசா பார்க் நகரத்திற்கு (Desa Park City) அருகில் &nbsp;கெப்போங்-கோலா சிலாங்கூர் நெடுஞ்சாலை; &nbsp;கோலாலம்பூர் மத்திய வட்டச் சாலை 2 மற்றும் &nbsp;டாமன்சாரா-பூச்சோங் விரைவுச்சாலை ஆகியவற்றின் சந்திப்புப் புள்ளிக்கு *(Meeting Point)* அடுத்ததாக உள்ளது.  
அத்துடன் பண்டார் செரி டாமன்சாராவின் தொழில்துறை பகுதிக்குள் மற்றும் &nbsp;டூத்தா–உலு கிள்ளான் விரைவுச்சாலைக்கு *(Duta–Ulu Klang Expressway)* அருகிலும் அமைந்துள்ளது.
# செரி டாமன்சாரா சென்ட்ரல் எம்ஆர்டி நிலையம்

## நிலைய இருப்பிடம்

இந்த நிலையம் ஓர் உயர்மட்ட நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. முதல் நிலை இணைப்புவழி தளமாகும்; இரண்டாம் நிலை மேல் தளத்தில் இரட்டை வழித்தடங்களும்; இரண்டு நடைமேடைகளும் உள்ளன.  
இந்த நிலையம் சிலாங்கூர் மாநிலத்தில் பெட்டாலிங் ஜெயாவின் வடக்கு மண்டலமான பண்டார் செரி டாமன்சாரா பகுதியின் பண்டார் செரி டாமன்சாரா தொழில்துறை பகுதிக்குள் &nbsp;டூத்தா–உலு கிள்ளான் விரைவுச்சாலைக்கு அருகிலும் அமைந்துள்ளது.
# செரி டாமன்சாரா சென்ட்ரல் எம்ஆர்டி நிலையம்

## நிலைய இருப்பிடம்

### நிலைய அமைப்பு

| <span style=color:#FACA05>**புத்ராஜெயா வடக்கு திசை**</span> | ← ← |  |
| --- | --- | --- |
| **L1** | இணைப்புவழி |  |
| **G** | தரை நிலை | } |
இந்த நிலையம் அடுக்கு மாடிகளைக் கொண்ட நிலையமாகும். மேலும் புத்ராஜெயா தொடருந்து சேவைக்காக, இந்த நிலையத்தின் மேல் பகுதியில் ஒரு நடுத்தர நடைமேடை உள்ளது.  
பயண முனையங்களுக்குச் செல்ல நிலையத்தின் மேல் பகுதியில் **2** தளங்கள் உள்ளன.
- **தளம் 1** - புத்ராஜெயா சென்ட்ரல்
- **தளம் 2** - குவாசா டாமன்சாரா எம்ஆர்டி நிலையம்
# செரி டாமன்சாரா சென்ட்ரல் எம்ஆர்டி நிலையம்

## வெளியேறும் வழிகள் - நுழைவாயில்கள்

| நுழைவாயில் | இலக்கு | தோற்றம் |
| --- | --- | --- |
| **<span>A</span>** | **டகாங் சாலை (தெற்கு)**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் |  |
| **<span>B</span>** | **டகாங் சாலை (வடக்கு)**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) டாத்தாரான் செரி பெர்டானா | } |
# செரி டாமன்சாரா சென்ட்ரல் எம்ஆர்டி நிலையம்

## பேருந்து சேவைகள்

| செரி டாமன்சாரா சென்ட்ரல் | தாமான் வங்சா பெர்மாய் (→) பண்டார் செரி டாமன்சாரா |  |
| --- | --- | --- |
| செரி டாமன்சாரா சென்ட்ரல் | பண்டார் மஞ்சலாரா |  |
| செரி டாமன்சாரா சென்ட்ரல் | டேசா பார்க்சிட்டி | } |
# செரி டாமன்சாரா சென்ட்ரல் எம்ஆர்டி நிலையம்

## காட்சியகம்

**செரி டாமன்சாரா சென்ட்ரல் எம்ஆர்டி நிலையக் காட்சிப் படங்கள் (2022)**
# சிரத்தா சர்மா

**சிரத்தா சர்மா** (*Shraddha Sharma*) என்பவர் இந்தியாவின் உத்தராகண்டம் மாநிலம், டேராடூனைச் சேர்ந்த ஒரு பாடகி ஆவார். 1995 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார். வளையொலியில் காணொளிகளை பதிவேற்றம் செய்வதன் மூலம் தனது வாழ்க்கையைத் தொடங்கினார். 2011 ஆம் ஆண்டு ஏப்ரல் 30 ஆம் தேதி தனது 15 வயதில், விர்சா திரைப்படத்தில் இடம்பெற்ற "மெயின் தேனு சம்சவான் கி" என்ற பாடலின் மெல்லிசை மற்றும் அடிப்படை அமைப்பைத் தக்க வைத்துக் கொண்டு ஒரு தனித்துவமான பதிவை முதல் காணொளியாகப் பதிவேற்றினார்.  
யுனிவர்சல் நிறுவனத்துடன் ஒரு பாடல் தொகுப்பு ஒப்பந்தத்திலும், வளையொளிகான ஓர் ஒப்பந்தத்திலும் கையெழுத்திட்டார்.  
சிரத்தா சர்மாவின் பாடல் தொகுப்பு 2014 ஆம் ஆண்டு மார்ச்சு மாதம் 1 ஆம் தேதியன்று மும்பையில் நடந்த தொடக்க வலையொளி இரசிகர் விழாவில் வெளியிடப்பட்டது. இராசுத்தே என்று பெயரிடப்பட்ட இந்த பாடல் தொகுப்பு பாப், ஆர்&பி, ராக்கு மற்றும் நடனம் ஆகிய வடிவங்களின் கலவையாகும். "இராசுத்தே" என்ற முன்னணி பாடலைத் தொடர்ந்து பெயரிடப்பட்ட இந்த பாடல் தொகுப்பு, சிரத்தா சர்மாவின் கூற்றுப்படி, அவருடைய வாழ்க்கையையும் எதிர்காலப் பாதையையும் பற்றியதாகும். ஆல்பத்தில் உள்ள அனைத்து பாடல்களையும் பாடலாசிரியர் அங்கூர் திவாரி எழுதினார்.  
சிரத்தா சர்மா தனது "தம் மரோ தம்" காணொளியை வெளியிட்ட பிறகு, தனது அடுத்த தனிப்பாடல் தொகுப்பை இசையமைக்கத் திட்டமிட்டார்.
# சிரத்தா சர்மா

## பாடல்கள்

| **பாடல் தொகுப்பு** | **பாடல்** | **வரிகள்** | **மேற்கோள்கள்.** |
| --- | --- | --- | --- |
| *இராசுத்தே* (2014) | "Raastey" | அங்கூர் திவாரி |  |
| "இயம்பு" |  |  |  |
| "மெயின் ஆர் து" |  |  |  |
| "ஏக் வாடா ராகா" |  |  |  |
| "சப்னே" |  |  |  |
| "இயானே தோ நா" |  |  |  |
| "சாரா சகான்" |  |  |  |
| "சாலிம்" |  |  |  |
# தாவோசெங் சூரிய வானொலி தொலைநோக்கி

**தாவோசெங் சூரிய வானொலி தொலைநோக்கி** (*Daocheng Solar Radio Telescope*) என்பது சீனாவில் உள்ள ஒரு வானொலி தொலைநோக்கி ஆகும். இத்தொலைநோக்கி 2023 ஆம் ஆண்டில் தனது செயல்பாடுகளைத் தொடங்கியது. சூரிய வானியலுக்குப் பயன்படுத்தப்படுகிறது. 6 மீட்டர் விட்டம் கொண்ட 313 பரவளைய வானலை வாங்கிகளைக் கொண்டுள்ளது. இவை ஒரு குறுக்கீட்டு வரிசையை உருவாக்குகின்றன. வானலை வாங்கிகள் சமமாக இடைவெளி விட்டு 3.14 கிமீ சுற்றளவு கொண்ட ஒரு வட்டத்தை உருவாக்குகின்றன. வட்டத்தின் மையத்தில் 100 மீட்டர் உயரமான அளவுத்திருத்த வனலை வாங்கி ஒன்று உள்ளது. கரோனல் நிறை வெளியேற்ற நிகழ்வுகளைக் கண்டறிவதற்காக தொலைநோக்கி செயல்பாட்டு அதிர்வெண்கள் 150 மெகா எர்ட்சு முதல் 450 மெகா எர்ட்சு வரை உள்ளன. இந்த தொலைநோக்கி சிச்சுவான் மாகாணத்தில் உள்ள கிங்காய்-திபெத்திய பீடபூமியில் அமைந்திருக்கும் மலைகளில் அமைந்துள்ளது. சீன மெரிடியன் விண்வெளி வானிலை கண்காணிப்பு திட்டம் II இத்தொலை நோக்கியை இயக்குகிறது. 2023 ஆம் ஆண்டு நிலவரப்படி, இத்தொலைநோக்கி செயல்பாட்டில் உள்ள ஒரு மிகப்பெரிய சூரிய தொலைநோக்கியாகும். இதன் கட்டுமானம் 2021 ஆம் ஆண்டில் தொடங்கி 2022 ஆம் ஆண்டில் முடிவடைந்தது. தொலைநோக்கியின் செயல்பாடுகள் 2023 ஆம் ஆண்டு சூன் மாதத்தில் தொடங்கின.
# 500 பெண் விஞ்ஞானிகள் அமைப்பு

**500 பெண் அறிவியலாளர்கள்** (500 Women Scientists) என்பது அறிவியலைத் அனைவருக்குமாக, அனைவரையும் உள்ளடக்கிய, அனைவராலும் அணுகக்கூடியதாக மாற்றுவதற்காக அர்ப்பணிக்கப்பட்ட ஓர் இலாப நோக்கற்ற குழுவாகும். இந்த நோக்கத்தை அடைய, இவர்கள் பொது ஈடுபாட்டின் மூலம் அறிவியல் கல்வியறிவை அதிகரிக்கவும், அறிவியல், சமத்துவத்திற்காக வாதிடவும், இந்நோக்கமுடைய பெண்களை அடையாளம் காணவும், அவர்களின் முழு திறனை அடைய தேவையான கருவிகள், ஆதரவை வழங்கவும் பணியாற்றுகிறார்கள். இந்த அமைப்பு நவம்பர் 2016இல் ஒரு திறந்த கடிதத்துடன் தொடங்கியது மற்றும் மே 2018 இல் அதிகாரப்பூர்வமாக 501(c)3 ஆக அங்கீகரிக்கப்பட்டது. .
# 500 பெண் விஞ்ஞானிகள் அமைப்பு

## வரலாறு

2016 ஆம் ஆண்டு அமெரிக்க ஜனாதிபதித் தேர்தலுக்குப் பிறகு 500 பெண் விஞ்ஞானிகள் கையெழுத்திட்ட திறந்த கடிதத்துடன் 500 பெண் விஞ்ஞானிகள் தொடங்கினர்.அறிவியல் சான்றுகளுக்கு எதிரான கொள்கைகளுக்கு எதிராக மட்டுமல்லாமல், சமத்துவமின்மை, பாலினப் பாகுபாடு, இனவெறி மற்றும் ஓரங்கட்டப்பட்ட சமூகங்களுக்கு எதிரான பிற வகையான பாகுபாடுகளுக்கு எதிராகவும் குரல் கொடுப்பதாக அந்தக் கடிதம் உறுதியளித்தது. இரண்டு மாதங்களுக்குள், இந்த உறுதிமொழி 109 நாடுகளில் உள்ள பெண்கள் மற்றும் கூட்டாளிகளிடமிருந்து பதினைந்தாயிரத்திற்கும் மேற்பட்ட கையொப்பங்களைப் பெற்றது.  
2017 மகளிர் அணிவகுப்புடன் இணைந்து, உறுதிமொழியில் கையெழுத்திட்ட பெண் விஞ்ஞானிகள் மற்றும் ஆதரவாளர்கள் தங்களை குழுக்களாக ஒழுங்கமைத்து அணிவகுத்துச் சென்றனர். உள்ளூர் அணிவகுப்புகள் உள்ளூர் அத்தியாயங்கள் அல்லது "பாட்களை" உருவாக்குவதற்கான அடிப்படையாக அமைந்தன, அங்கு உள்ளூர் பெண் விஞ்ஞானிகள் தொடர்ந்து சந்திக்கின்றனர். 500 பெண் விஞ்ஞானிகளின் முக்கிய நோக்கம் மற்றும் மதிப்புகளுக்கு ஏற்ப, பாட்கள் ஒரு ஆதரவு அமைப்பாகவும், தங்கள் சொந்த சமூகங்களில் எதிரொலிக்கும் பிரச்சினைகளில் கவனம் செலுத்தி ஒழுங்கமைக்கும் ஒரு வாகனமாகவும் செயல்படுகின்றன.  
2023 ஆம் ஆண்டில், நிதி தொடர்பான சிக்கல்கள் காரணமாக, நிறுவனம் தனது செயல்பாடுகளைக் குறைக்க வேண்டிய கட்டாயம் ஏற்பட்டது, அதில் ஒரு பெல்லோஷிப்பை முடிவுக்குக் கொண்டுவருதல் மற்றும் ஊதியம் பெறும் ஊழியர்களை விடுவித்தல் ஆகியவை அடங்கும். திட்டத்திற்குள் உள்ள சில அமைப்பாளர்கள், நிலையற்ற மானிய நிதி சூழலைக் குற்றம் சாட்டினர், இது அமைப்பின் குறைப்புக்கு வழிவகுத்தது.
# 500 பெண் விஞ்ஞானிகள் அமைப்பு

## வரலாறு

### திட்டங்கள் மற்றும் முன்முயற்சிகள்

**ஒரு பெண் விஞ்ஞானியைக் கோருதல்**  
மாநாட்டு மன்றங்களிலும், உயர்மட்ட அறிவியல் பத்திரிகைக் கதைகளிலும் பெண்களின் பிரதிநிதித்துவத்தை அதிகரிக்க, 500 பெண் விஞ்ஞானிகள் STEMM (அறிவியல், தொழில்நுட்பம், பொறியியல், கணிதம் மற்றும் மருத்துவம்) துறைகளில் நிபுணத்துவம் பெற்ற பெண்களை சுயமாக அடையாளம் காண ஒரு பெண் விஞ்ஞானி தரவுத்தளத்தைத் தொடங்கினர்.தரவுத்தளத்தில் தற்போது 104 நாடுகளில் 6,000க்கும் மேற்பட்ட பெண்கள் உள்ளனர்.  
**அறிவியல் அம்மா பயணம்**  
500 பெண் விஞ்ஞானிகள் அறிவியல் துறையில் பெற்றோரின் பயணங்களைப் பகிர்ந்து கொள்ள அறிவியல் அம்மா பயணம் பிரச்சாரத்தைத் தொடங்கினர், குறிப்பாக தாய்மார்கள், அணுகக்கூடிய பாலூட்டும் அறைகள் மற்றும் பெற்றோர் விடுப்பு போன்ற பிரச்சினைகளில் நிறுவன சவால்களை எதிர்கொள்கின்றனர்.  
**எதிர்காலத்திற்கான பெல்லோஷிப்**  
2019 ஆம் ஆண்டில், 500 பெண் விஞ்ஞானிகள், STEM சமூகத்தில் முன்னணி முயற்சிகளை முன்னெடுத்துச் செல்லும் வண்ணப் பெண்களை அங்கீகரித்து ஆதரிப்பதற்காக, நிறுவனத்தின் நோக்கத்திற்கு ஏற்ப STEM இல் சமத்துவம், உள்ளடக்கிய தன்மை மற்றும் அணுகலை மேம்படுத்துவதற்காக பாடுபடுகிறார்கள். 2023 ஆம் ஆண்டில், பட்ஜெட் கட்டுப்பாடுகள் காரணமாக அந்த அமைப்பு தங்கள் கூட்டாண்மையை முடிவுக்குக் கொண்டுவர வேண்டிய கட்டாயம் ஏற்பட்டது.  
**பொது ஈடுபாடு**  
500 பெண் விஞ்ஞானிகள் பெரும்பாலும் அறிவியல் எழுத்தை தங்கள் நிபுணத்துவத்தையும் மதிப்புகளையும் பொதுமக்களுக்குத் தெரிவிப்பதற்கான ஒரு வழியாகப் பயன்படுத்துகின்றனர், அறிவியல், சயின்டிஃபிக் அமெரிக்கன் மற்றும் தி சியாட்டில் டைம்ஸ் போன்ற ஊடகங்களில் கட்டுரைகள் இடம்பெறுகின்றன. சுற்றுச்சூழல் பாதுகாப்பு நிறுவனத்தில் சான்றுகள் அடிப்படையிலான கொள்கை வகுப்பிற்கு அழைப்பு விடுப்பது, கல்வித்துறையில் பாலியல் துன்புறுத்தலை எதிர்த்துப் போராடுவதற்கான கொள்கை சீர்திருத்தங்களை பரிந்துரைப்பது மற்றும் பத்திரிகை ஆசிரியர்கள் தங்கள் தலையங்கப் பக்கங்களில் சமத்துவத்தையும் உள்ளடக்கத்தையும் வளர்ப்பது குறித்து கவனமாக சிந்திக்க ஊக்குவித்தல் போன்ற பல்வேறு தலைப்புகளில் உலகளாவிய தலைமைக் குழு பல கருத்துப் படைப்புகளை எழுதியுள்ளது.கலிபோர்னியா வனவிலங்குகள் மீது ஜனாதிபதி டிரம்பின் எல்லைச் சுவரின் விளைவு முதல் புகெட் சவுண்டில் நிலக்கரியை எரிப்பதை நிறுத்த வேண்டிய அவசியம் வரை, உள்ளூர் குழுக்கள் தங்கள் சொந்த சமூகங்கள் எதிர்கொள்ளும் பிரச்சினைகள் குறித்தும் எழுதியுள்ளனர்.
# குஜராத் எண்ணெய் சுத்திகரிப்பு ஆலை

**குஜராத் எண்ணெய் சுத்திகரிப்பு ஆலை** (*Gujarat Refinery*), இந்தியாவின் குஜராத் மாநிலத்தின் வடோதரா நகரத்திற்கு அருகில் உள்ள கோயாலி எனுமிடத்தில் அமைந்துள்ளது. இந்தியன் ஆயில் கார்பரேசனுக்கு சொந்தமான இவ்வாலை 1965ஆம் ஆண்டு முதல் இயங்குகிறது. நடத்துகிறது..2020ஆம் ஆண்டு முதல் இவ்வாலை ஆண்டிற்கு 18 மில்லியன் டன் பாறை எண்ணெய்யை பெட்ரோலியப் பொருட்களாக சுத்திகரிக்கும் ஆற்றல் பெற்றுள்ளது.
# குஜராத் எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்தியன் ஆயில் கார்பரேசன்
# பரவுனி எண்ணெய் சுத்திகரிப்பு ஆலை

**பரவுனி எண்ணெய் சுத்திகரிப்பு ஆலை** (*Barauni Refinery*), இந்தியாவின் பீகார் மாநிலத்தின் பேகூசராய் மாவட்டத்தில் உள்ள பரவுனி நகரத்தில் பாறை எண்ணெய்யை சுத்திகரித்து, பெட்ரோலியப் பொருட்கள் மற்றும் செயற்கை உரங்களை உற்பத்தி செய்யும் ஆகும். இந்தியன் ஆயில் கார்பரேசன், சோவியத் ஒன்றியத்துடன் இணைந்து இவ்வாலையை 49.4 கோடி ரூபாய் செலவில் சூலை 1964ஆம் ஆண்டில் நிறுவியது.  
துவக்கத்தில் இவ்வாலையின் பெட்ரோலியப் பொருட்களின் உற்பத்தி ஆண்டிற்கு 1&nbsp;மில்லியன் டன்களாக இருந்தது. 1969ஆம் ஆண்டில் ஆண்டிற்கு 3 மில்லியன் டன்கள் அளவிற்கு பெட்ரோலியப் பொருட்களை உற்பத்தி செய்தது.
இவ்வாலையின் தற்போது பெட்ரோலியப் பொருட்களின் உற்பத்தி ஆண்டிற்கு 6.100 மில்லியன் டன்களாக உயர்ந்துள்ளது. இந்தியன் ஆயில் கார்பரேசன் இவ்வாலை $1.94 பில்லியன் செலவில் விரிவு படுத்தி ஆண்டிற்கு, ஆண்டிற்கு 9 மில்லியன் டன் பெட்ரோலியப் பொருட்களை உற்பத்தி செய்ய திட்டமிட்டுள்ளது.
# பரவுனி எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்தியன் ஆயில் கார்பரேசன்
# குவகாத்தி எண்ணெய் சுத்திகரிப்பு ஆலை

**குவகாத்தி எண்ணெய் சுத்திகரிப்பு ஆலை** (*Guwahati Refinery*), வடகிழக்கு இந்தியாவின் அசாம் மாநிலத்தின் காமரூப் நகர மாவட்டத்தில் உள்ள குவகாத்தி நகரத்தின் அருகே *நூன்மதி* எனுமிடத்தில் பாறை எண்ணெய்யை சுத்திகரித்து பெட்ரோலியப் பொருட்களை உற்பததி செய்கிறது. இவ்வாலையை உருமேனியா நாட்டு உதவியுடன் இந்தியன் ஆயில் கார்பரேசன் 1 சனவரி 1962 முதல் செயல்படுத்துகிறது.  
இவ்வாலை பாறை எண்ணெய்யிலிருந்து ஆண்டிற்கு 1 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, கற்கரி, வானூர்தி எரிபொருள், செயற்கை உரங்கள் போன்ற பெட்ரோலியப் பொருட்களை உற்பத்தி செய்கிறது.
# குவகாத்தி எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்தியன் ஆயில் கார்பரேசன்
# செசர்மா

***செசர்மா*** (*Sesarma*) என்பது அமெரிக்காவில் மட்டும் காணப்படும் அகணிய உயிரிகளைக் கொண்டுள்ள நிலப்பரப்பு நண்டுகளின் ஒரு பேரினமாகும். இந்தப் பேரினத்தில் உள்ள பல சிற்றினங்கள் சதுப்புநிலங்களில் வாழ்கின்றன. இவை முழுமையாக நிலப்பரப்பு வாழ் உயிரினங்களாக பரிணமித்துள்ளன. அதாவது முட்டையிடுவதற்கு கூட இவை கடலுக்குத் திரும்ப வேண்டியதில்லை. ஆரம்பத்தில் இங்கு பேரினத்தின் கீழ் வைக்கப்பட்ட பல சிற்றினங்கள் இப்போது செசர்மிடேயின் பிற வகைகளிலும், சில சந்தர்ப்பங்களில் கிராப்சோயிடேவின் பிற இடங்களிலும் வைக்கப்பட்டுள்ளன.  
*செசர்மாவில்* பின்வரும் சிற்றினங்கள் உள்ளன:  
- *செசர்மா அபியோகுடா* இசுகுபார்ட் & சான்ட்ல், 2014  
- *செசர்மா அக்குவாடோரியால்* ஓர்ட்மேன், 1894
- *செசர்மா ஆயடும்* ரீமர் & டீசல், 1998
- *செசர்மா பைடெண்டடம்* பெனடிக்ட், 1892
- *செசர்மா குக்கீ* கார்ட்னோல், 1971
- *செசர்மா கிராசிப்சு* கேனோ, 1889
- *செசர்மா குராகோயன்சி* டீ. மேன், 1892
- *செசர்மா டால்பினம்* சூபார்ட் & டீசல், 1998
- *செசர்மா போசாரம்* ரெய்மர், டீசல் & டர்கே, 1997
- *செசர்மா ஜார்விசி* இரத்பன், 1913
- *செசர்மா மெரிடீசு* ஷுபார்ட் & கொல்லர், 2005
- *செசர்மா ரெக்டம்* ராண்டால், 1840
- *செசர்மா ரெட்டிகுலட்டம்* (சொல், 1817)
- *செசர்மா ரைசோபோரா* ராத்பன், 1906
- *செசர்மா ரூபினோஃபோரம்* அபேல், 1973
- *செசர்மா சல்காட்டம்* சுமித், 1870
- *செசர்மா வெர்லேயி* இரத்பன், 1914
- *செசர்மா விண்ட்சர்* டர்கே & டீசல், 1994
- *சேசர்மா என்.ஆர். ரெட்டிகுலேட்டம்*, *செசர்மா ரெட்டிகுல*த்துடன் தொடர்புடைய விவரிக்கப்படாத இனங்கள்
# ஹல்டியா எண்ணெய் சுத்திகரிப்பு ஆலை

**ஹல்டியா எண்ணெய் சுத்திகரிப்பு ஆலை** (*Haldia Refinery*), இந்தியாவின் மேற்கு வங்காள மாநிலத்தின் கிழக்கு மிட்னாப்பூர் மாவட்டத்தில் உள்ள ஹல்டியா எனும் ஊரில் அமைந்த பாறை எண்ணெய்யை சுத்திகரித்து பெட்ரோலியப் பொருட்களை உற்பத்தி செய்யும் ஆலை ஆகும். இவ்வாலை பாறை எண்ணெய்யிலிருந்து ஆண்டிற்கு 8 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, கற்கரி, நெய்தை, வானூர்தி எரிபொருள், செயற்கை உரங்கள் போன்ற பெட்ரோலியப் பொருட்களை உற்பத்தி செய்கிறது இவ்வாலை 1975 ஆண்டில் நிறுவப்பட்டது.
# ஹல்டியா எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்தியன் ஆயில் கார்பரேசன்
# உரூபி பாபா வனவிலங்கு சரணாலயம்

**உரூபி பாபா வனவிலங்கு சரணாலயம்** (*Rupi Bhaba Wildlife Sanctuary*) இந்தியாவின் இமாச்சலப் பிரதேச மாநிலத்தின் கின்னௌர் மாவட்டத்தில் அமைந்துள்ள ஒரு பாதுகாக்கப்பட்ட பகுதியாகும். இச்சரணாலயம் 1982 ஆம் ஆண்டில் நிறுவப்பட்டது. பாபா பள்ளத்தாக்கின் மேல் நீர்ப்பிடிப்புப் பகுதியில் சுமார் 503 சதுர கிமீ பரப்பளவுக்கு பரந்து விரிந்துள்ளது. கடல் மட்டத்திலிருந்து 1200 முதல் 1600 மீட்டர் உயரத்திற்கு இடையில் அமைந்துள்ளது. மேற்கு இமயமலையின் இச்சரணாலயம் குறிப்பிடத்தக்க பகுதியாகும்.  
மிதவெப்ப ஊசியிலைக் காடுகள் முதல் அல்பைன் புல்வெளிகள் வரை தாவரங்கள் காணப்படுகின்றன. இமயமலை வரையாடு, கத்தூரி மான், மலையாடு, பழுப்புக் கரடி, பனிச்சிறுத்தை மற்றும் இமயமலை மோனல் உள்ளிட்ட பல்வேறு விலங்கினங்களுக்கு உரூபி பாபா வனவிலங்கு சரணாலயம் தாயகமாக உள்ளது.  
இந்த சரணாலயம் பெரிய இமாலய தேசியப் பூங்காவை ஊசிப் பள்ளத்தாக்கு தேசிய பூங்காவுடன் இணைக்கும் ஒரு வழித்தடமாகவும் செயல்படுகிறது. இதனால் பிராந்திய பல்லுயிர் பாதுகாப்பும் மேம்படுகிறது.
# பாராதீப் எண்ணெய் சுத்திகரிப்பு ஆலை

**பாரதீப் எண்ணெய் சுத்திகரிப்பு ஆலை** (*Paradip Refinery*), இந்தியாவினி ஒடிசா மாநிலத்தின் ஜெகத்சிம்மபூர் மாவட்டத்தில் உள்ள பாராதீப் எனுமிடத்தில் அமைந்துள்ளது. இந்தியன் ஆயில் கார்பரேசன் நிறுவனத்தின் கீழ் 2016ஆம் ஆண்டு முதல் இயங்கும் இவ்வாலை பாறை எண்ணெய்யை சுத்திகரித்து ஆண்டிற்கு 15 மில்லியன் டன் பெட்ரோலியப் பொருட்களான பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, வானூர்தி எரிபொருள், செயற்கை உரங்கள் மற்றும் நெகிழி போன்ற பெட்ரோலியப் பொருட்களை உற்பத்தி செய்கிறது.இவ்வாலை பாரதீப் துறைமுகத்திற்கு
தென்மேற்கில் 5 கிலோமீட்டர் தொலைவில், 3,345 ஏக்கர் பரப்பளவில் அமைந்துள்ளது.
# பாராதீப் எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்தியன் ஆயில் கார்பரேசன்
# அனுமான் திப்பா

**அனுமான் திப்பா** (*Hanuman Tibba*) இந்தியாவின் இமாச்சலப் பிரதேச மாநிலத்தின் காங்க்ரா மாவட்டத்தில் உள்ள மிக உயரமான மலை சிகரமாகும். இச்சிகரம் இமாச்சலப் பிரதேசத்தில் உள்ள தௌலதார் மலைத்தொடரில் கடல் மட்டத்திலிருந்து 5,982 மீட்டர் (19,626 அடி) உயரத்தில் அமைந்துள்ளது. அனுமான் திப்பா சிகரம் மணாலியின் வடமேற்கிலும் சோலாங் பள்ளத்தாக்கின் கிழக்கிலும் அமைந்துள்ளது. இச்சிகரத்தின் வடக்கே, டைன்டுகா கணவாயும் தெற்கே மணாலி கணவாயும் அமைந்துள்ளன. இந்தக் கணவாய்கள் காங்க்ரா மாவட்டத்திற்கும் குலு மாவட்டத்திற்கும் இடையிலான மாவட்ட எல்லையை உருவாக்குகின்றன. ஒரு பிரபலமான உள்ளூர் சிகரமான இச்சிகரம் செங்குத்தான பிரமிடை ஒத்திருக்கிறது. அடிப்படை முகாம் தளத்திலிருந்து செங்குத்தாக, செங்குத்து உயர்வாக இருப்பதும் குறிப்பிடத்தக்க அம்சமாகும். இதன் மேற்கு முகம், "மேற்கு பக்கமலை வழியாக ஏற பல முயற்சிகளுக்கு சமீபத்தில் ஒரு தளமாக இருந்து வருகிறது. ஒரு செங்குத்தான, நீடித்த பாறை அம்சமான இது பெரும்பாலும் காற்று மற்றும் கரடுமுரடான பனிக்கட்டிகள் ஆகியவற்றால் வெளிப்படும். இந்த முகம் மற்றும் வடக்கு முகம் வழியாக செல்லும் நேரடி வழி இன்னும் ஏறப்படவில்லை. பெரிய இமயமலையின் ஆல்பைன் சங்கத்தின் சமீபத்திய குறிப்பிடத்தக்க முயற்சியில், 4 மலையேற்ற வீரர்கள் இந்த பாதை வழியாக ஏற முயன்றனர். ஆனால் 5,720 மீ (18,770 அடி) உயரத்தில் பனி நிலைமைகளால் தடையேற்பட்டு தோற்கடிக்கப்பட்டனர்.  
ஆரம்பத்தில் வெர்னர் மெர்க்கல் ரோத்து மற்றும் சக உறுப்பினர்கள் கிட்டத்தட்ட 5,500 மீ (18,000 அடி) உயரத்தில் சுமார் 58 மீட்டர் பாறை பாதையில் ஏறியதாக வந்த செய்திகளைச் சுற்றி சில சர்ச்சைகள் எழுந்தன. பின்னர் ஓர் ஆத்திரிய ஏறும் குழுவினர் அதை அறிக்கை செய்து சரிபார்த்தபோது இந்தக் கூற்று ஏற்றுக்கொள்ளப்பட்டது.
# மெட்டாசெசர்மா

**மெட்டாசெசர்மா** (*Metasesarma*) என்பது *செசார்மிடே* குடும்பத்தைச் சேர்ந்த நண்டுகளின் ஒரு பேரினம் ஆகும்.  
கடல் உயிரினங்களின் உலகப் பதிவு, உலகளாவிய பல்லுயிர் தகவல் வசதியின் படி இரண்டு சிற்றினங்கள் இப்பேரினத்தின் கீழ் பட்டியலிடப்பட்டுள்ளன. அவை:
- *மெட்டாசெசர்மா ஒபெசம்* (டானா, 1851)
# ப. இராசரத்தினம்

**ப. இராசரத்தினம்** (*P. Rajarathnam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் பாடலூர் கிராமத்தினைச் சேர்ந்தவர். முதுகலை வணிகவியல், இளநிலைச் சட்டப் படிப்பினை முடித்துள்ள இராசரத்தினம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# டூத்தா–உலு கிள்ளான் விரைவுச்சாலை

**டூத்தா–உலு கிள்ளான் விரைவுச்சாலை** <small>அல்லது</small> **காஜாங் சில்க் நெடுஞ்சாலை** (மலாய்; *Lebuhraya Duta–Ulu Klang;* ஆங்கிலம்: *Duta–Ulu Klang Expressway (DUKE, E33)* சீனம்: 大使路—淡江大道) என்பது மலேசியா, கிள்ளான் பள்ளத்தாக்கில் உள்ள ஒரு முக்கிய விரைவுச் சாலை வலையமைப்பாகும்.  
18 கிமீ (11 மைல்) நீளம் கொண்ட இந்த டூத்தா-உலு கிள்ளான் விரைவுச்சாலை, கிள்ளான் பள்ளத்தாக்கு புதிய விரைவுச்சாலையின் டூத்தா பரிமாற்றச் சாலை *(Jalan Duta Interchange)* (**E1**); மற்றும் கோலாலம்பூர் மத்திய வட்டச் சாலை 2யின் *(Kuala Lumpur Middle Ring Road 2)* உலு கிள்ளான் பகுதியில் உள்ள தாமான் இல்வியூ பரிமாற்றச் சாலை *(Taman Hillview Interchange)* ஆகிய சாலைகளை இணைக்கிறது.  
&nbsp;கிள்ளான் பள்ளத்தாக்கு புதிய விரைவுச்சாலை, &nbsp;கோலாலம்பூர்–காராக் விரைவுச்சாலை மற்றும் &nbsp;கோலாலம்பூர் மத்திய வட்டச் சாலை 2 ஆகிய சாலைகளுக்கு இடையே "விடுபட்ட சாலை இணைப்பை" தொடர்பு படுத்துவதற்காக இந்த விரைவுச்சாலை கட்டப்பட்டது. இந்த விரைவுச் சாலை கோலாலம்பூர் வடகிழக்கு பரவல் இணைப்புத் திட்டம் *(Kuala Lumpur Northeast Dispersal Link Scheme)* என்றும் அழைக்கப்படுகிறது.
# டூத்தா–உலு கிள்ளான் விரைவுச்சாலை

## வரலாறு

டூத்தா-உலு கிள்ளான் விரைவுச்சாலையின் கிலோமீட்டர் **0**, கோலாலம்பூர் டூத்தா சாலைக்கு அருகிலுள்ள டூத்தா பரிமாற்றச் சாலை; மற்றும் &nbsp;கிள்ளான் பள்ளத்தாக்கு புதிய விரைவுச்சாலை ஆகிய சாலைகள் சந்திக்கும் இடத்தில் உள்ளது.  
இந்த 18 கிலோமீட்டர் விரைவுச்சாலை, பன்னாட்டுத் தரத்தின்படி கட்டப்பட்ட நான்கு வழிச் சாலை; மற்றும் மூன்று வழிச் சாலை அமைப்பைக் கொண்டுள்ளது. கோலாலம்பூர்–காராக் விரைவுச்சாலை வழியாக தீபகற்ப மலேசியாவின் கிழக்கு கடற்கரைக்குச் செல்லும் மிக முக்கியமான நுழைவாயிலாகவும் **டூத்தா-உலு கிள்ளான் விரைவுச்சாலை** (**DUKE**) விளங்குகிறது.  
இந்த நெடுஞ்சாலையை சனவரி 9, 2009 அன்று மலேசிய பொதுப் பணி அமைச்சர் டத்தோ முகமட் ஜின் முகமது திறந்து வைத்தார். ஒரு நாளைக்கு 120,000 வாகனங்கள் செல்லும் வகையில் கட்டப்பட்ட இந்த நெடுஞ்சாலை, கிள்ளான் பள்ளத்தாக்கில் வசிப்பவர்களுக்கு, குறிப்பாக கிழக்கிலிருந்து மேற்கு நோக்கிப் பயணிப்பவர்களுக்கும்; கோலாலம்பூர் நகர மையத்திற்குச் செல்ல விரும்புவோருக்கும் ஓர் எளிதான மாற்றுப் பாதையை வழங்குகிறது.
# டூத்தா–உலு கிள்ளான் விரைவுச்சாலை

## கூறுகள்

### சுங்கக் கட்டணங்கள்

(நவம்பர் 23, 2017 முதல்)
| கட்டணம்
(RM) |  |  |  |
| --- | --- | --- | --- |
| **0** | விசையுந்துகள் | இலவசம் |  |
| **1** | 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் (வாடகை உந்து தவிர) | RM 2.50 |  |
| **2** | 2 அச்சுகள் மற்றும் 6 சக்கரங்கள் கொண்ட வாகனங்கள் (பேருந்து தவிர) | RM 3.80 |  |
| **3** | 3 அல்லது அதற்கு மேற்பட்ட அச்சுகளைக் கொண்ட வாகனங்கள் | RM 5.00 |  |
| **4** | வாடகை உந்துகள் | RM 1.30 |  |
| **5** | பேருந்துகள் | RM 1.30 | } |
:**குறிப்பு:** தொட்டு செல் அட்டைகள், விசா/மாஸ்டர்கார்டு வங்கி அட்டைகள், இஸ்மார்ட் அட்டைகள் *(SmartTAG)* அல்லது வானலை அடையாள அட்டை ஆகியவற்றின் மூலம் மட்டுமே சுங்கக் கட்டணங்களைச் செலுத்த முடியும். ரொக்கப் பணம் ஏற்றுக் கொள்ளப்படாது.
# மதுரா எண்ணெய் சுத்திகரிப்பு ஆலை

**மதுரா எண்ணெய் சுத்திகரிப்பு ஆலை** (*Mathura Refinery*), இந்தியன் ஆயில் கார்பரேசனுக்கு சொந்தமான இந்த பாறை எண்ணெய் சுத்திகரிப்பு ஆலை, உத்தரப் பிரதேசம் மாநிலத்தின் மதுரா நகரத்தில் அமைந்துள்ளது. நைஜீரியா மற்றும் வளைகுடா நாடுகளிலிருந்து இறக்குமதி செய்யப்படும் குறைந்த அளவு கந்தகம் கலந்த பாறை எண்ணெய்யை இவ்வாலை சுத்திகரித்து பெட்ரோல், டீசல், திரவ பெட்ரோலிய வாயு, நெய்தை, கற்கரி, வானூர்திகளுக்கான எரிபொருள், எரிநெய், அசுபால்ட்டு, கந்தகம், செயற்கை உரங்கள் மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது.  
இவ்வாலை 19 சனவரி 1982 அன்று துவங்கும் போது ஆண்டிற்கு 6 மில்லியன் டன் பாறை எண்ணெய்யை சுத்திகரிக்கும் ஆற்றலுடன் நிறுவப்பட்டது. 1989ஆம் ஆண்டில் இதன் உற்பத்தி அளவு 7.5 மில்லியன் டன்னாக உயர்ந்தது. தற்போது இதன் உற்பத்தி ஆண்டிற்கு 8 மில்லியன் டன்னாக உயர்ந்துள்ளது.
# மதுரா எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்தியன் ஆயில் கார்பரேசன்
# பானிபட் எண்ணெய் சுத்திகரிப்பு ஆலை

**பானிபட் எண்ணெய் சுத்திகரிப்பு ஆலை** (*Panipat Refinery*), இந்தியன் ஆயில் கார்பரேசனுக்கு சொந்தமான இப்பாறை எண்ணெய் சுத்திகரிப்பு ஆலை, இந்தியாவின் அரியானா மாநிலத்தின் பானிப்பட் நகரத்திற்கு அருகே பகோலி (Baholi) எனுமிடத்தில் அமைந்துள்ளது. 1998ஆம் ஆண்டில் நிறுவப்பட்ட இவ்வாலை இந்தியன் ஆயில் கார்பரேசனின் 7வது ஆலை ஆகும். இதுவே தெற்காசியாவின் ஒருங்கிணைந்த பெரிய பெட்ரோலியத் தொழிற்சாலை ஆகும்.  
இவ்வாலையை நிறுவ ரூபாய் 3868 கோடி செலவானது.இவ்வாலை துவக்கத்தில் ஆண்டிற்கு 6 மில்லியன் டன் பெட்ரோலியப் பொருட்களை உற்பத்தி செய்தது. தற்போது இவ்வாலை ஆண்டிற்கு ரூபாய் 4165 கோடி மதிப்புள்ள 12 மில்லியன் டன் பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், அசுபால்ட்டு, கந்தகம், வானூர்தி எரிபொருள், செயற்கை உரங்கள் மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது.
# பானிபட் எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்தியன் ஆயில் கார்பரேசன்
# அனில் ரவிபுடி

**அனில் குமார் ரவிபுடி** (*Anil Ravipudi*) (பிறப்பு: நவம்பர் 23,1982) ஒரு இந்தியத் திரைப்பட இயக்குநரும் திரைக்கதை எழுத்தாளரும் ஆவார். அதிரடி நகைச்சுவைத் திரைப்படங்களை எழுதி இயக்குவதில் இவர் மிகவும் பிரபலமானவர். இவர் அதிரடி நகைச்சுவை திரைப்படமான *படாஸ்* (2015) மூலம் இயக்குநராக அறிமுகமானார். இத்திரைப்படத்தின் மூலம் தெலுங்கில் சிறந்த அறிமுக இயக்குனருக்கான சைமா விருதை வென்றார். பின்னர், இவர் இரண்டு அதிரடி நகைச்சுவைத் திரைப்படங்களை இயக்கியுள்ளார். அத்திரைப்படங்கள், சுப்ரீம் (2016) மற்றும் *ராஜா தி கிரேட்* (2017) ஆகியவை ஆகும். இதன் பின்னர் இவர் இயக்கிய நகைச்சுவைத் திரைப்படம் F2: ஃபன் அண்ட் ஃப்ரஸ்ட்ரேஷன் (2019) ஆகும். 50வது இந்திய சர்வதேச திரைப்பட விழா "இந்திய பனோரமா" முதன்மைப் பிரிவில் எஃப்2 இடம்பெற்றது.  
ரவிபுடி பின்னர் பெரிய பொருட்செலவிலான படங்களான *சரிலேரு நீகெவ்வரு* (2020) மற்றும் பகவந்த் கேசரி (2023) ஆகியவற்றை இயக்கும் அளவிற்கு உயர்ந்தார். இவரது 2025 அதிரடி நகைச்சுவை *சங்கராந்திகி வாஸ்துனம்* அவரது அதிக வசூல் செய்த திரைப்படமாகும்.
# அனில் ரவிபுடி

## தொடக்க கால வாழ்க்கை மற்றும் தொழில்

2005 ஆம் ஆண்டில் விக்னான் கல்லூரியில் பொறியியல் தொழில்நுட்பத்தில் இளங்கலைப் பட்டத்தைப் பெற்ற பிறகு , ரவிபுடி தனது மாமா பி. ஏ. அருண் பிரசாத்திடம் உதவி இயக்குநராக இணைந்தார். பின்னர், இவர் சங்கம் (2009) *கண்டிரீகா* (2011) போன்ற படங்களுக்கு வசன எழுத்தாளராகப் பணியாற்றினார், மேலும் *மசாலா* (2013) மற்றும் ஆகடு (2014) படங்களுக்கு திரைக்கதையை இணைந்து எழுதினார். சந்தோஷ் ஸ்ரீநிவாஸ் இயக்கத்தில் அறிமுகமான *கண்டிரீகா* (2011) படத்தில் அனில் ரவிபுடி ஒரு எழுத்தாளராகப் பணியாற்றினார். அதன் பின்னர் படாஸின் திரைக்கதையை எழுதினார். பின்னர், இவர் ஒரு நண்பர் மூலம் நந்தமூரி கல்யாண் ராமை அணுகினார். திரைக்கதையை எழுதி முடித்த பிறகு, மீண்டும் கல்யாண் ராமை அணுகினார், இருவரும் படாஸ் திரைப்படத்தில் பணியாற்றத் தொடங்கினர். இத்திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றதுடன் வசூல்ரீதியாகவும் வெற்றி பெற்றது, மேலும், இத்திரைப்படத்தை கல்யாண் ராம் தயாரித்தார். சுப்ரீம் (2016) ராஜா தி கிரேட் (2017) எஃப்2 (2019) *சரிலேரு நீகெவ்வரு* (2020) எஃப்3 (2022) மற்றும் *பகவந்த் கேசரி* (2023) ஆகிய திரைப்படங்களில் ஒன்றன் பின் ஒன்றாக வெற்றிப் படங்களை இவர் தொடர்ந்து வழங்கினார், இதில் 4 படங்களை தில் ராஜு தயாரித்தார்.  
2025 ஆம் ஆண்டில், சங்கராந்தியின் போது வெளியான சங்கராந்திகி வாஸ்துனத்தில், எஃப் 2 மற்றும் எஃப் 3 க்குப் பிறகு, தில் ராஜு மற்றும் வெங்கடேஷுடன் மீண்டும் இணைந்தார். இது கலவையான விமர்சனங்களுடன் தொடங்கப்பட்டாலும், பெரிய அளவில் பணம் ஈட்டும் திரைப்படமாக மாறியது. தெலுங்கு திரைப்படத்தில் அதிக வசூல் செய்த நகைச்சுவைத் திரைப்படமாகவும் வெங்கடேஷுக்கு அதிக வசூல்ரீதியான திரைப்படமாகவும் மாறியது.
# போங்கைகாவொன் எண்ணெய் சுத்திகரிப்பு ஆலை

இலச்சினை]]  
**போங்கைகாவொன் எண்ணெய் சுத்திகரிப்பு ஆலை** (*Bongaigaon Refinery*), இந்திய அரசின் பொதுத்துறை நிறுவனமான இந்தியன் ஆயில் கார்பரேசனுக்கு சொந்தமான பாறை எண்ணெய் சுத்திகரிப்பு ஆலைகளில் ஒன்றாகும்.இது வடகிழக்கு இந்தியாவின் அசாம் மாநிலத்தின் கீழ் அசாம் கோட்டததில் உள்ள சிராங் மாவட்டத்திலுள்ள போங்கைகாவொன் எனுமிடத்தில் அமைந்துள்ளது.  
இவ்வாலை பாறை எண்ணெய்யிலிருந்து பெட்ரோல், டீசல், மண்ணெண்ணெய், திரவ பெட்ரோலிய வாயு, நெய்தை, கற்கரி, எரிநெய், அசுபால்ட்டு, கந்தகம், வானூர்தி எரிபொருள், செயற்கை உரங்கள் மற்றும் நெகிழி தயாரிக்க தேவையான பெட்ரோலியப் பொருட்களை உற்பத்தி செய்கிறது.
# போங்கைகாவொன் எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- இந்தியன் ஆயில் கார்பரேசன்
# குளப்புறக்கல் கருணாகரன் நாயர்

**குளப்புறக்கல் கருணாகரன் நாயர்** (*Kulappurakkal Karunakaran Nair*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். 1931 ஆம் ஆண்டு பிப்ரவரி மாதம் 2 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் பிரதிநிதியாக கேரள மாநில சட்டமன்ற உறுப்பினராக இருந்தார். 1972 ஆம் ஆண்டு முதல் 2006 ஆம் ஆண்டு வரை 34 ஆண்டுகள் பத்தனம்திட்டாவை பிரதிநிதித்துவப்படுத்திய இவர், பத்தனம்திட்டா மாவட்டம் உருவாவதில் முக்கியப் பங்கு வகித்தார்.
# குளப்புறக்கல் கருணாகரன் நாயர்

## தனிப்பட்ட வாழ்க்கை

திருமணம் செய்து கொள்ளாமல் சாகும் வரை பிரம்மச்சாரியாகவே வாழ்ந்தார்.
# குளப்புறக்கல் கருணாகரன் நாயர்

## அரசியல்

தனது அரசியல் வாழ்க்கையில், 1959 முதல் 1979 வரை இந்திய பொதுவுடைமைக் கட்சியுடன் (மார்க்சு) தொடர்புடையவராகவும், அதன் பிறகு இந்திய தேசிய காங்கிரசுடனும், 2009 ஆம் ஆண்டு இந்திய பொதுத் தேர்தலுக்காக பகுசன் சமாச் கட்சியுடனும் ஒரு குறுகிய கால தொடர்பு கொண்டிருந்தார்.  
பத்தனம்திட்டா தோட்டத் தொழிலாளர் சங்கத்தின் தலைவராகவும், மலநாடு தொழிற்சங்க காங்கிரசின் தலைவராகவும் இருந்தார்.  
பத்தனம்திட்டா தொகுதியின் சுயேச்சை சட்டமன்ற உறுப்பினராக எட்டு முறை பதவி வகித்த இவர், கேரள சட்டமன்றத்தின் 3ஆவது, 4ஆவது, 6ஆவது, 7ஆவது, 8ஆவது, 9ஆவது, 10ஆவது மற்றும் 11ஆவது அமர்வுகளில் பணியாற்றினார்.
# குளப்புறக்கல் கருணாகரன் நாயர்

## பத்தனம்திட்டா மாவட்டம் உருவாக்கம்

பத்தனம்திட்டா மாவட்டத்தின் பூர்வீகவாசிகள் தங்கள் கனவை நிறைவேற்றியதற்காக மாவட்டத்தின் தந்தை என்று நாயரை அன்புடன் நினைவுகூருகிறார்கள். தற்போதைய பத்தனம்திட்டாவின் பகுதிகள் இப்போது அண்டை மாவட்டங்களான கொல்லம் மற்றும் ஆலப்புழா மாவட்டங்களின் பகுதிகளாக இருந்தன. இதனால் ஏற்பட்ட தொலைதூரத்தன்மை இப்பகுதி மக்களையும் அதன் வளர்ச்சியையும் பாதித்தது.  
நீண்ட காலமாக பத்தனம்திட்டாவை பிரதிநிதித்துவப்படுத்திய நாயர், அப்போதைய கேரள முதல்வர் கே. கருணாகரனை சந்தித்து, இரண்டாவது கருணாகரன் அமைச்சரவைக்கு ஆதரவளிப்பதற்கு ஈடாக ஒரு புதிய மாவட்டத்தை உருவாக்குவது குறித்து ஒரு ஒப்பந்தத்தை மேற்கொண்டார். தனது கனவை நிறைவேற்ற நாயர் தனது பதவியை விட்டு விலகல் செய்ய வேண்டும் என்று கருணாகரன் நாயரிடம் கூறினார். இதனால் நாயர் பதவி விலகினார். 1 நவம்பர் 1982 ஆம் ஆண்டு நவம்பர் மாதம் 1 ஆம் தேதியன்று பத்தனம்திட்டா மாவட்டம் உருவாக்கப்பட்டது. பின்னர், இடைத்தேர்தல்கள் மூலம் இவர் சட்டமன்ற உறுப்பினராகத் திரும்பினார்.  
புதிய ஆட்சியர் அலுவலகக் கட்டிடம், மாவட்ட புற்றுநோய் மையம் கோழஞ்சேரி, பத்தனம்திட்டா சுற்றுவட்டச் சாலை , சுட்டிப்பாரா செவிலியர் கல்லூரி, திருவல்லா மற்றும் கோழஞ்சேரிக்கு மாவட்ட அலுவலகங்களை பரவலாக்குதல் போன்றவற்றிலும் இவர் முக்கியப் பங்கு வகித்தார்.
# புலிவர்த்தி வெங்கட மணி பிரசாத்

**புலிவர்த்தி வெங்கட மணி பிரசாத்**(*Pulivarthi Venkata Mani Prasad*) புலிவர்த்தி நானி என்றும் அழைக்கப்படும் இவர் இந்திய அரசியல்வாதியும், சந்திரகிரி சட்டமன்றத் தொகுதியைப் பிரதிநிதித்துவப்படுத்துகிறார். 2024 முதல் ஆந்திரப் பிரதேச சட்டமன்றத்தின் தற்போதைய உறுப்பினர் ஆவார்..இவர் தெலுங்கு தேசக் கட்சியைச் சேர்ந்தவர்.
# எம். டி. பத்மா

**எம். டி. பத்மா** (*M. T. Padma*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். 1943 ஆம் ஆண்டு சனவரி மாதம் 9 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் பிரதிநிதியாக கேரள மாநில சட்டமன்ற உறுப்பினராக இருந்தார்.
# எம். டி. பத்மா

## அரசியல்

பத்மா மாணவர் அரசியலில் தீவிரமாக இருந்தார். கேரள மாணவர் சங்கத்தின் துணைத் தலைவராகவும் பணியாற்றினார். 1982 ஆம் ஆண்டு நடைபெற்ற கேரள சட்டமன்றத் தேர்தலில் காங்கிரசு கட்சி வேட்பாளராகப் போட்டியிட்டார். ஆனால் தேர்ந்தெடுக்கப்படவில்லை. மீண்டும் 1987 மற்றும் 1991 ஆம் ஆண்டுகளில் நடைபெற்ற தேர்தல்களில் போட்டியிட்டு கொயிலாண்டி தொகுதியை பிரதிநிதித்துவப்படுத்த தேர்ந்தெடுக்கப்பட்டார். 1991–1995 ஆம் ஆண்டுகளில் மீன்வளம் மற்றும் கிராமப்புற மேம்பாட்டு அமைச்சராகவும், 1995–1996 ஆம் ஆண்டுகளில் மீன்வளம் மற்றும் பதிவுத்துறை அமைச்சராகவும் பணியாற்றினார்.  
1999 ஆம் ஆண்டு நடைபெற்ற மக்களவைத் தேர்தலில் பத்மா பாலக்காடு தொகுதியில் போட்டியிட்டார். ஆனால் 30,000 வாக்குகள் வித்தியாசத்தில் என்.என். கிருசுணதாசால் தோற்கடிக்கப்பட்டார். 2004 ஆம் ஆண்டு நடைபெற்ற மக்களவைத் தேர்தலில் வடகரா தொகுதியில் போட்டியிட்டார். ஆனால் இந்திய பொதுவுடைமை கட்சி வேட்பாளர் பி. சதிதேவியால் 1,30,000 எண்ணிக்கைக்கும் மேற்பட்ட வாக்குகள் வித்தியாசத்தில் தோற்கடிக்கப்பட்டார்.  
பின்னர் இவர் சனநாயக இந்திரா காங்கிரசின் கருணாகரன் பிரிவில் சேர்ந்தார்.  
2013 ஆம் ஆண்டு நிலவரப்படி, கோழிக்கோடு நகரக் கழகத்தில் எதிர்க்கட்சித் தலைவராக இருந்தார்.  
பத்மா மும்பையில் நவம்பர் 12, 2024 ஆம் ஆண்டு நவம்பர் மாதம் 12 ஆம் தேதியன்று தனது 81 வயதில் இறந்தார்.
# தலைஞாயிறு - 2

**தலைஞாயிறு - 2** *(TNR 2), பரம்பரைப் பெயர்; **காட்டுயானம்** (Kattuyanam)* எனப்படும் இந்த நெல் வகை, நல்விதைத் தேர்வு முறையில் உருவாக்கப்பட்ட தமிழ்நாட்டின் நெல் வகையாகும்.
# தலைஞாயிறு - 2

## வெளியீடு

தென்னிந்தியாவின் தமிழக நாகப்பட்டினம் மாவட்டம், வேதாரண்யம் வட்டத்தில் காவிரி கடைமடை பகுதியில் உள்ள, தலைஞாயிறு "ஆழ்நீர் ஆராய்ச்சி நிலையம்" 1965 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.
# தலைஞாயிறு - 2

## பின்னணி

மிக நீண்ட கால அளவில் அறுவடைக்கு தயாராகும் இந்த நெல் வகை, 200 - 205 நாட்களில் அறுவடைக்கு வரக்கூடியதாக கருதப்படுகிறது.நீர்ப்பாசனம் செய்யப்படும் தாழ்வான நிலம், மற்றும் ஆழமான நீர் நிலைக்கு ஏற்ற இது, தமிழ்நாடு மற்றும் புதுச்சேரி பகுதிகளில் சாகுபடி செய்ய பரிந்துரைக்கப்படுகிறது. மேலும் நீண்ட தடித்த சிவப்பு "ஆழநீர் நெற்பயிர்" அல்லது "ஆழ நீர் நெல் சாகுபடி" என பொதுவாக கூறப்படும் இந்நெல் இரக்கத்தின் அரிசி, நீண்ட மற்றும் தடித்த சிவப்பு நிறத்தில் காணப்படுகிறது.
# மோகினி சர்மா

**மோகினி சர்மா** (*Mohini Sharma*) இந்தியாவைச் சேர்ந்த ஒரு வடிவழகியாவார். மோகினி சத்யேந்திர சர்மா என்ற பெயராலும் அறியப்படுகிறார். கல்வியாளர், சமூக தொழில்முனைவோர் மற்றும் அழகுப் போட்டி இயக்குனர் என்று பன்முகங்களுடன் சமுகத்தில் இயங்கினார். திருமணமான பெண்களுக்கான தேசிய அழகுப் போட்டியான திருமதி இந்தியா இங் அமைப்பின் நிறுவனர் மற்றும் தேசிய இயக்குனர் என்றும் அறியப்படுகிறார். 2016 ஆம் ஆண்டு நடைபெற்ற அழகிப் போட்டியில் இந்தியாவைப் பிரதிநிதித்துவப்படுத்தி வெற்றி பெற்றார்.  
சர்மா ஒரு தொழில்நுட்பம், பொழுதுபோக்கு, வடிவமைப்பு பேச்சாளராவார். உதான் அறக்கட்டளையின் அறங்காவலராகவும் உள்ளார். பெண்கள் உரிமைகள் மற்றும் சுற்றுச்சூழல் காரணங்களுக்காக வாதிடுகிறார்.
# மோகினி சர்மா

## ஆரம்பகால வாழ்க்கையும் கல்வியும்

மோகினி சத்யேந்திர சர்மா இந்தியாவின் மும்பையில் சத்யேந்திர சர்மாவுக்குப் பிறந்தார். வங்கி மற்றும் காப்பீட்டில் இளங்கலைப் பட்டமும், இலண்டனில் உள்ள ஐக்கிய இராச்சியத்தின் மிடில்செக்சு பல்கலைக்கழகத்தில் வணிக உத்தி மற்றும் சமூக நலனில் ஆய்வியல் நிறைஞர் பட்டமும் பெற்றார்.  
தனது அழகுப் போட்டி வாழ்க்கைக்கு முன்பு, மும்பை மற்றும் அதன் புறநகர்ப் பகுதிகளில் ஒன்பது ஆண்டுகள் இடைநிலைப் பள்ளிகள் மற்றும் பாலர் பள்ளிகளை நிர்வகித்து, ஒரு கல்வியாளராக தனது அடித்தளத்தை நிறுவினார்.
# மோகினி சர்மா

## தொழில்

கொரியாவில் நடைபெற்ற திருமதி. உலக அழகிப் போட்டியில் இந்தியாவைப் பிரதிநிதித்துவப்படுத்தி, அப்பட்டத்தை வென்ற பிறகு சர்மா அழகுப் போட்டித் துறையில் தனது வாழ்க்கையைத் தொடங்கினார்.  
இவரது அனுபவத்தால் ஈர்க்கப்பட்டு, திருமணமான பெண்கள் தங்கள் அழகு, புத்திசாலித்தனம் மற்றும் திறமைகளை வெளிப்படுத்தவும், சமூக மாறாநிலை சட்டங்களை எதிர்க்கவும் ஒரு தளத்தை உருவாக்க 2016 ஆம் ஆண்டில் திருமதி இந்தியா இன்க் நிறுவனத்தை நிறுவினார். இந்தப் போட்டி திருமதி உலக அழகி, திருமதி பிரப்ஞ்ச அழகி மற்றும் திருமதி பால்வீதி அழகி , திருமதி பன்னாட்டு அழகி மற்றும் திருமதி பன்னாட்டு உலக அழகி போன்ற பன்னாட்டு போட்டிகளுடன் இணைக்கப்பட்டுள்ளது. சர்கம் கௌசல் (திருமதி 2022 உலக அழகி) போன்ற குறிப்பிடத்தக்க வெற்றியாளர்களையும் உருவாக்கியுள்ளது.  
சர்மாவின் தலைமையின் கீழ், திருமதி இந்தியா இன்க். அமைப்பு பெண்களுக்கு மேலும் அதிகாரமளிப்பதை நோக்கமாகக் கொண்ட செயல்பாடுகளை உள்ளடக்கியதாக விரிவடைந்துள்ளது. 2021 ஆம் ஆண்டில், திருமதி இலங்கை உலகப் போட்டிக்கான நடுவர் குழுவில் பணியாற்றிய முதல் இந்தியர் என்ற பெருமையையும் இவர் பெற்றார்.  
ஒரு சமூகத் தொழில்முனைவோராக, சர்மா இன்னர் வீல் மன்றத்தின் தலைவராக பணியாற்றுகிறார், மேலும் சுகாதாரம், குழந்தைகளுக்கான புற்றுநோய் பராமரிப்பு மற்றும் பின்தங்கிய பெண்களுக்கான கல்வி ஆகியவற்றில் கவனம் செலுத்தும் அரசு சாரா நிறுவனங்களுடன் இணைந்தும் ஈடுபட்டுள்ளார்.  
2025 ஆம் ஆண்டில், கேன்சு திரைப்பட விழாவில், இயூகி வியாசூடன் இணைந்து, காலநிலை நீதிக்காக வாதிடுவதற்காக கிரீன்பீசு இந்தியா மற்றும் கிரீன்பீசு தெற்காசியாவுடன் இணைந்து பணியாற்றினார்.  
சர்மா ஒரு தொழில்நுட்பம், பொழுதுபோக்கு, வடிவமைப்பு பேச்சாளரும் ஆவார். மேலும் இவரது தொழில்முனைவோர் பயணத்திற்காக வெளியீடுகளில் இவர் இடம்பெற்றுள்ளார்.
# மோகினி சர்மா

## விருதுகள்

- திருமதி இந்தியா உலக அழகி 2016
- திருமதி இலங்கை உலக அழகி 2020 போட்டிக்கான முதல் இந்திய நீதிபதி
# சாந்தல்லி

**சாந்தல்லி** (*Shanthalli*) என்பது இந்தியாவின் கர்நாடகா மாநிலத்திலுள்ள ஒரு கிராமம் ஆகும். குடகு மாவட்டத்தில் சோமவார்ப்பேட்டை தாலுக்காவில் இக்கிராமம் அமைந்துள்ளது.  
மாநில நெடுஞ்சாலை எண் 8 இல் சாந்தல்லி கிராமம் அமைந்துள்ளது. சாந்தல்லி தாலுகாவின் தலைமையகமான சோமவார்ப்பேட்டையிலிருந்து 11 கிமீ தொலைவிலும், மாவட்ட தலைமையகமான மடிக்கேரியிலிருந்து 45 கி.மீ தொலைவிலும், மாநிலத் தலைநகரான பெங்களூரிலிருந்து 260 கி.மீ. தொலைவிலும் இக்கிராமம் அமைந்துள்ளது.  
உள்ளூர் கடவுளான குமார லிங்கேசுவரரின் வருடாந்திர திருவிழா இங்கு பிரபலமாக நடைபெறுகிறது. மல்லள்ளி நீர் வீழ்ச்சி மற்றும் குமார பர்வத மலை ஆகிய சுற்றுலா தளங்கள் முறையே 11.கி.மீ மற்றும் 14.கி.மீ. தொலைவில் அமைந்துள்ளன.
# தக்குபதி வெங்கடேசுவர பிரசாத்

**தக்குபதி வெங்கடேசுவர பிரசாத்** (*Daggupati Venkateswara Prasad*) (பிறப்பு: ஆகத்து 10, 1976) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் அனந்தபூர் மாவட்டத்தில் உள்ள அனந்தபூர் நகர சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியின் வேட்பாளராக 2024 ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார். இத்தேர்தலில் தெலுங்கு தேசம் கட்சி, பாஜக, ஜன சேனா கட்சியுடன் கூட்டணி வைத்திருந்தது.
# தக்குபதி வெங்கடேசுவர பிரசாத்

## ஆரம்ப வாழ்க்கையும் கல்வியும்

அனந்தபூர் மாவட்டம் ராப்தாடு பகுதியைச் சேர்ந்தவர் பிரசாத். இவரது தந்தை தக்குபதி சின்னாரப்பா ஒரு விவசாயி. கர்னூல் மாவட்டம் பனகனப்பள்ளியில் உள்ள வாசவி பல்நுட்பக் கல்லூரியில் 1995ஆம் ஆண்டு இயந்திரப் பொறியியலில் பட்டயப் படிப்பினை முடித்துள்ளார்.
# தக்குபதி வெங்கடேசுவர பிரசாத்

## அரசியல்

பிரசாத் 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் அனந்தபுரம் நகரம் சட்டமன்றத் தொகுதியில் தெலுங்கு தேசம் கட்சியின் வேட்பாளராகப் போட்டியிட்டு வெற்றிபெற்றார். இவர் 103,334 வாக்குகளைப் பெற்று தனக்கு அடுத்தப்படியாக அதிக வாக்குகள் பெற்ற ஒய். எஸ். ஆர். காங்கிரஸ் கட்சி வேட்பாளர் அனந்த வெங்கடரமணி ரெட்டியினைத் தோற்கடித்தார்.
# கீதா ஜெயசூர்யா

**கீதா ஜெயசூர்யா**(*Githa Jayasurya*)(பிறப்பு 1982) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். கீதா ஜெயசூர்யா நந்தியால் மாவட்டத்தில் உள்ள நந்திகோட்கூர் சட்டமன்றத் தொகுதியின் சட்டமன்ற உறுப்பினராக உள்ளார். தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார். இத்தேர்தலில் தெலுங்கு தேசம் கட்சி, பாஜக, ஜனசக்தி ஆகிய கட்சிகள் கூட்டணி வைத்திருந்தது.
# கீதா ஜெயசூர்யா

## இளமையும் கல்வியும்

ஜெயசூர்யா நந்தியால் மாவட்டத்தின் நந்திகோட்கூரைச் சேர்ந்தவர். இவருடைய தந்தை கீதா காந்தி ஒரு விவசாயி. இவருடைய மனைவி அங்கன்வாடி ஆசிரியராவார். ஜெயசூர்யா 2022-ஆம் ஆண்டு புது தில்லியில் உள்ள தேசிய திறந்தநிலைப் பள்ளி நிறுவனத்தில் 12-ஆம் வகுப்பு தேர்ச்சி பெற்றார்.
# கீதா ஜெயசூர்யா

## அரசியல் வாழ்க்கை

ஜெயசூர்யா 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் வேட்பாளராக நந்திகோட்கூர் சட்டமன்றத் தொகுதியில் போட்டியிட்டு வெற்றி பெற்றார்.
# சுங்கை பீசி விரைவுச்சாலை

**சுங்கை பீசி விரைவுச்சாலை** (மலாய்; *Lebuhraya Sungai Besi*; ஆங்கிலம்: *Sungai Besi Expressway* (**SBE**) சீனம்: 新街场高速公路) என்பது தீபகற்ப மலேசியா, கிள்ளான் பள்ளத்தாக்கில் உள்ள ஒரு முக்கிய கட்டுப்பாட்டு-அணுகல் நெடுஞ்சாலை ஆகும்.  
18 கிமீ (11 மைல்) நீளம் கொண்ட இந்த நெடுஞ்சாலை செரி கெம்பாங்கான்; அம்பாங் ஜெயா இடையே தென்கிழக்கு கோலாலம்பூர் வழியாகச் செல்கிறது. மேலும் மலேசிய வடக்கு-தெற்கு விரைவுச்சாலை, தெற்கு வழித்தடம் மற்றும் கோலாலம்பூர்–சிரம்பான் விரைவுச்சாலை ஆகிய இரு சாலைகளுக்கும் மிக அருகில் உள்ளது.
# சுங்கை பீசி விரைவுச்சாலை

## பயண வழி

இந்த விரைவுச்சாலை மலேசிய புத்ரா பல்கலைக்கழகத்தின் புறநகர்ப் பகுதியில் உள்ள செரி கெம்பாங்கான் நகரில் தொடங்கி, காஜாங் பரவல் இணைப்பு விரைவுச்சாலை வழியாகத் தொடர்கிறது. பின்னர் இந்த விரைவுச்சாலை மலேசிய வடக்கு-தெற்கு விரைவுச்சாலை, தெற்கு வழித்தடத்தின் கிழக்கே; வடக்கு நோக்கிச் சென்று செரி கெம்பாங்கான் வழியாகச் சுங்கை பீசிக்குள் நுழைகிறது.  
அதன் பின்னர், இந்த விரைவுச்சாலை கோலாலம்பூர்-சிராம்பான் விரைவுச்சாலையுடன் இணையாகத் தொடர்ந்து; பண்டார் தாசேக் செலாத்தான், கூச்சாய் லாமா, சாலாக் செலாத்தான், செராஸ் வழியாகச் செல்கிறது. பின்னர் இந்த விரைவுச்சாலை வடகிழக்கு நோக்கிச் சென்று அம்பாங் ஜெயாவில் உள்ள பாண்டான் ஜெயா; பாண்டான் இண்டாவுக்கு அருகே திருப்பிவிடப்பட்டு அங்கு அது முடிவுறுகிறது.
# சுங்கை பீசி விரைவுச்சாலை

## வரலாறு

இசுதானா சாலையில் *(Jalan Istana)* இருந்து செர்டாங் வரையிலான 16.0 கிலோமீட்டர் (9.9 மைல்) நீளமுள்ள அசல் விரைவுச் சாலையின் கட்டுமானம் 1997-இல் தொடங்கியது. அதற்கு முன்னர் இந்த விரைவுச் சாலை சிலாங்கூர் மாநில சாலையாக இருந்தது. அப்போதைய அதன் பெயர் கோலாலம்பூர்-சுங்கை பீசி சாலை *(Jalan Kuala Lumpur–Sungai Besi)* ஆகும்.  
கட்டுமானத்தின் போது, இந்தச் சாலை ஒரு சுங்கச்சாவடி சாலையாக மாற்றப்பட்டு, &nbsp;என மறுபெயரிடப்பட்டது. பின்னர் 1999 மே 15 அன்று சுங்கச்சாவடி செயல்பாட்டைத் தொடங்கியது. சுங்கை பீசி பரிமாற்றச் சாலையை *(Sungai Besi Interchange)* மேம்படுத்தும் திட்டம் 2005-இல் தொடங்கி 2007-இல் நிறைவடைந்தது. அதற்கு முன்னர் பாலக்கோங் சாலையை மேம்படுத்தும் திட்டம் 2004-இல் தொடங்கி 2006-இல் நிறைவடைந்தது. அதனைத் தொடர்ந்து சாலாக் ஜெயா சுங்கச்சாவடியின் செயல்பாடு பிப்ரவரி 24, 2009 அன்று நீக்கல் செய்யப்பட்டது.
# சுங்கை பீசி விரைவுச்சாலை

## வரலாறு

### சுங்கக் கட்டணங்கள்

*(சனவரி 1, 2023 முதல்)*  
| கட்டணம்
(RM) |  |  |  |
| --- | --- | --- | --- |
| **0** | விசையுந்துகள் | இலவசம் |  |
| **1** | 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் (வாடகை உந்து தவிர) | RM 1.85 |  |
| **2** | 2 அச்சுகள் மற்றும் 6 சக்கரங்கள் கொண்ட வாகனங்கள் (பேருந்து தவிர) | RM 3.70 |  |
| **3** | 3 அல்லது அதற்கு மேற்பட்ட அச்சுகளைக் கொண்ட வாகனங்கள் | RM 3.70 |  |
| **4** | வாடகை உந்துகள் | RM 1.85 |  |
| **5** | பேருந்துகள் | RM 1.30 - 1.85 | } |
:**குறிப்பு:** தொட்டு செல் அட்டைகள், விசா/மாஸ்டர்கார்டு வங்கி அட்டைகள், இஸ்மார்ட் அட்டைகள் *(SmartTAG)* அல்லது வானலை அடையாள அட்டை ஆகியவற்றின் மூலம் மட்டுமே சுங்கக் கட்டணங்களைச் செலுத்த முடியும். ரொக்கப் பணம் ஏற்றுக் கொள்ளப்படுவது இல்லை.
# விக்கிப்பீடியா:Statistics/October 2025

| Date | Pages | Articles | Edits | Users | Files | Activeusers | Deletes | Protects |
| --- | --- | --- | --- | --- | --- | --- | --- | --- |
# தி ஆர்டர்ஸ் வேர் டு ரேப் யூ

**உங்களை பாலியல் வன்கொடுமைக்கு உள்ளாக்க உத்தரவு: தமிழ் ஈழப் போராட்டத்தில் பெண் புலிகள்** (*The Orders Were to Rape You: Tigresses in the Tamil Eelam Struggle* ) என்பது ஈழப் போர் முடிந்த பிறகு தமிழீழ விடுதலைப் புலிகளின் பெண் போராளிகள் எதிர்கொண்ட வன்முறை, குறிப்பாக பாலியல் வன்முறை பற்றி மீனா கந்தசாமி எழுதிய நூலாகும். இலங்கை உள்நாட்டுப் போர் முடிந்த பிறகு மலேசியா, இந்தோனேசியா போன்ற வெளிநாடுகளுக்குச் சென்றுவிட்ட பெண்கள் இலங்கையில் எதிர்கொண்ட துன்பங்களை இவர் நேரடியாக விவரித்துள்ளார். இயக்கத்துடன் நேரடி தொடர்பு இல்லாத ஒரு விடுதலைப் புலி உறுப்பினரை மணந்த ஒரு பெண்ணின் துன்பங்களை இவர் விவரிக்கிறார், இராணுவ வீரர்களால் கேள்விகளை எதிர்கொண்டது, துன்புறுத்தலுக்கும், சித்திரவதைக்கும் உள்ளானது, 2009 இல் ஈழப் போர் முடிந்த பிறகு முகாம்களில் தடுத்து வைக்கப்பட்டிருந்தபோது இராணுவ வீரர்களால் மீண்டும் மீண்டும் பாலியல் வன்புணர்வு செய்யப்பட்டு தற்கொலை செய்து கொள்ள எண்ணியது, ஆனால் தன் குழந்தையின் பொருட்டு தன் மனதை மாற்றிக்கொண்டது பற்றி அவர் பேசுகிறார். மற்றொரு பகுதியில் பெண் போராளிகள் எழுதிய எதிர்ப்புக் கவிதைகளைப் பற்றி எழுதியுள்ளார்.
# சுவெர்ன் ஆக்சிசனேற்றம்

**சுவெர்ன் ஆக்சிசனேற்றம்** (*Swern oxidation*) என்பது முதன்மை ஆல்ககால் அல்லது இரண்டாம் நிலை ஆல்ககாலை (−OH) ஆக்சிசனேற்றம் செய்து ஆல்டிகைடு (−CH=O) அல்லது கீட்டோனை (>C=O) உருவாக்கும் வேதி வினையாகும். மொஃப்பட்டு சுவெர்ன் ஆக்சிசனேற்றம் என்ற பெயராலும் இவ்வினை அழைக்கப்படுகிறது. இவ்வினையில் ஆக்சாலில் குளோரைடு, டைமெத்தில் சல்பாக்சைடு, கரிம காரமான டிரையெத்திலமீன் ஆகிய சேர்மங்கள் பயன்படுத்தப்படுகின்றன. நடைமுறையிலுள்ள பலவிதமான ஆக்சிசனேற்ற வினைகளில் இதுவும் ஒன்றாகும். டைமெத்தில் சல்பாக்சைடு செயலூக்கிய ஆக்சிசனேற்ற வினையாக இந்த ஆக்சிசனேற்ற வினை கருதப்படுகிறது. மென்மையான தன்மை மற்றும் செயல்பாட்டு குழுக்களின் பரந்த சகிப்புத்தன்மைக்கு இவ்வினை பெயர் பெற்ற வினையாகும். டேனியல் சுவெர்ன் என்பவர் கண்டுபிடித்த காரணத்தால் இவ்வினை சுவெர்ன் ஆக்சிசனேற்ற வினை என்று பெயரிடப்பட்டது.  
:  
உடன் விளையும் துணைப் பொருட்களாக இருமெத்தில் சல்பைடு ((CH<sub>3</sub>)2<sub>S</sub>), கார்பன் மோனாக்சைடு (CO), கார்பன் டை ஆக்சைடு (CO<sub>2</sub>) மற்றும் டிரையெத்திலமீனை காரமாகப் பயன்படுத்தும்போது டிரையெத்திலமோனியம் குளோரைடு ஆகியவை கிடைக்கின்றன. ஆவியாகும் இத்துணைப் பொருட்களில், டைமெத்தில் சல்பைடு ஒரு வலுவான, படர்ந்து பரவும் வாசனையைக் கொண்டுள்ளது. கார்பன் மோனாக்சைடு மிகவும் நச்சுத்தன்மை வாய்ந்தது. எனவே இவ்வினை ஒரு மூடிய கலனில் செய்யப்பட வேண்டும். டைமெத்தில் சல்பைடு என்பது ஒரு ஆவியாகும் திரவமாகும் (37 °செல்சியசு). குறைந்த செறிவுகளிலும் இச்சேர்மம் விரும்பத்தகாத வாசனையைக் கொண்டுள்ளது.